पाएं अपने शहर की ताज़ा ख़बरें और फ्री ई-पेपरडाउनलोड करें
बसिया थाना क्षेत्र के रामडीह बाघलता टोंगरी गांव में तेरह वर्षीय नाबालिग पुत्र प्रदीप सिंह की पत्थर से कूच कर नृशंस हत्या किए जाने के बाद खुद 50 वर्षीय आरोपी पिता शंकर सिंह द्वारा पेड़ पर फांसी लगा आत्महत्या करने का सनसनीखेज मामला सामने आया है। सूचना के बाद घटना स्थल पर पहुंची पुलिस ने दोनों पिता- पुत्र का शव बरामद कर घटना की तफ्तीश में जुट गई है।
फिलहाल घटना के स्पष्ट कारणों का खुलासा नही हो सका है। बेटे की हत्या कर पिता के द्वारा फांसी में झूलने के अलावा अन्य बिन्दुओं पर भी पुलिस इसकी तहकीकात कर रही है। घटना के बाबत बताया जाता है कि शंकर सिंह अपने नाबालिग पुत्र प्रदीप सिंह के साथ रहा करते थे। मगर बुधवार की देर शाम से दोनों गायब थे। दोनों को घर से गायब देख गांव में रहने वाले रिश्तेदार भी परेशान थे। रिश्तेदारों द्वारा देर रात तक दोनों की खोजबीन की गई, पर कहीं कोई सुराग नहीं मिला। इधर दूसरे दिन गुरुवार को सुबह होने पर जब ग्रामीण गांव के टोंगरी की ओर गए तो देखा कि प्रदीप का शव जमीन पर पड़ा है। पत्थर से कूच कर उसकी हत्या की गई है। इसके बाद ग्रामीणों ने घटना की सूचना गांव पहुंचकर अन्य लोगों को दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn